CELEX: 62009CA0028
Language: el
Date: 2011-12-21 00:00:00
Title: Υπόθεση C-28/09: Απόφαση του Δικαστηρίου (τμήμα μείζονος συνθέσεως) της 21ης Δεκεμβρίου 2011 — Ευρωπαϊκή Επιτροπή κατά Δημοκρατίας της Αυστρίας (Παράβαση κράτους μέλους — Άρθρα 28 ΕΚ και 29 ΕΚ — Ελεύθερη κυκλοφορία των εμπορευμάτων — Μέτρα ισοδυνάμου αποτελέσματος προς ποσοτικούς περιορισμούς στις εισαγωγές και εξαγωγές — Μεταφορές — Οδηγίες 96/62/ΕΚ και 1999/30/ΕΚ — Τομεακή απαγόρευση κυκλοφορίας φορτηγών άνω των 7,5 τόνων που μεταφέρουν ορισμένα εμπορεύματα — Ποιότητα του αέρα — Προστασία της υγείας και του περιβάλλοντος — Αρχή της αναλογικότητας — Συνοχή)

18.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 49/2
            
         Απόφαση του Δικαστηρίου (τμήμα μείζονος συνθέσεως) της 21ης Δεκεμβρίου 2011 — Ευρωπαϊκή Επιτροπή κατά Δημοκρατίας της Αυστρίας
   (Υπόθεση C-28/09) (1)
   
   (Παράβαση κράτους μέλους - Άρθρα 28 ΕΚ και 29 ΕΚ - Ελεύθερη κυκλοφορία των εμπορευμάτων - Μέτρα ισοδυνάμου αποτελέσματος προς ποσοτικούς περιορισμούς στις εισαγωγές και εξαγωγές - Μεταφορές - Οδηγίες 96/62/ΕΚ και 1999/30/ΕΚ - Τομεακή απαγόρευση κυκλοφορίας φορτηγών άνω των 7,5 τόνων που μεταφέρουν ορισμένα εμπορεύματα - Ποιότητα του αέρα - Προστασία της υγείας και του περιβάλλοντος - Αρχή της αναλογικότητας - Συνοχή)
   2012/C 49/03
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: P. Oliver, A. Alcover San Pedro και B. Schima)
   
      Καθής: Δημοκρατία της Αυστρίας (εκπρόσωποι: E. Riedl, G. Eberhard και C. Ranacher, L. Schmutzhard, J. Thudium)
   
      Παρεμβαίνουσες προς στήριξη των αιτημάτων της προσφεύγουσας: Ιταλική Δημοκρατία (εκπρόσωποι: I. Bruni, στη συνέχεια, G. Palmieri, επικουρούμενοι από τον G. De Bellis, avvocato dello Stato), Βασίλειο των Κάτω Χωρών (εκπρόσωποι: C. Wissels, Y. de Vries και M. Noort)
   
      Αντικείμενο
   
   Παράβαση κράτους μέλους — Παράβαση των άρθρων 28 και 29 ΕΚ — Απαγόρευση της κυκλοφορίας φορτηγών άνω των 7,5 τόνων, τα οποία μεταφέρουν ορισμένα εμπορεύματα, σε τμήμα του αυτοκινητοδρόμου A12 «Inntalautobahn» — Δικαιολόγηση της απαγορεύσεως από το άρθρο 30 ΕΚ και από την κοινοτική νομοθεσία περί της ποιότητας του αέρα του περιβάλλοντος
   
      Διατακτικό
   
   
               1)
            
            
               Η Δημοκρατία της Αυστρίας, επιβάλλοντας στα φορτηγά βάρους άνω των 7,5 τόνων που μεταφέρουν ορισμένα εμπορεύματα απαγόρευση κυκλοφορίας σε τμήμα του αυτοκινητοδρόμου A 12 εντός της κοιλάδας του Inn, παρέβη τις υποχρεώσεις που υπέχει από τα άρθρα 28 ΕΚ και 29 ΕΚ.
            
         
               2)
            
            
               Καταδικάζει τη Δημοκρατία της Αυστρίας στα δικαστικά έξοδα.
            
         
               3)
            
            
               Η Ιταλική Δημοκρατία και το Βασίλειο των Κάτω Χωρών φέρουν τα δικαστικά τους έξοδα.
            
         
      (1)  ΕΕ C 69 της 21.03.2009